Чаму гэта важна? Вуліца Зыбіцкая стала для Мінска глытком неабмежаванай свабоды. Чуем Зыбіцкая — уяўляем party да раніцы. Аматары тусовак зязджаюцца туды з усяго горада: хто проста выпіць віна ў прыемнай кампаніі, хто — да світання вандраваць з бара ў бар. Уявіць такое ў Беларусі пяць гадоў таму было ўвогуле немагчыма. А яшчэ гэта немагчыма кантраляваць на 100%, што, па словах аднаго з рэстаратараў, вельмі не падабаецца міліцыі.